recursal/SuperWikiNEXT-32B huggingface dataset:
**Benoît Bastien** (født 17. april 1983 i Épinal) er en fransk fotballdommer som til daglig dømmer i landets øverste divisjon Ligue 1. I tillegg har han dømt flere internasjonale kamper på aldersbestemt nivå både i regi av FIFA og UEFA.

Bastien dømte for første gang i Ligue 1 under 2011/2012-sesongen, og fikk sin første kamp den 6. august 2011 mellom Stade Brestois og Évian Thonon Gaillard. Hans første europacupkamp kom den 17. juli 2014, da han dømte andre kvalifiseringsrunde av UEFA Europa League 2014/15 mellom FC Luzern og St. Johnstone FC (1–1).

Han har dømt flere landskamper på både U-19 og U-21-nivå, blant annet flere kamper under kvalifisering til europamesterskap for EM U-19 og U-21. Bastien ble utnevnt til FIFA-dommer i 2014, da han tok over plassen etter den tidligere fotballdommeren Laurent Duhamel. Bastien debuterte internasjonalt som hoveddommer på øverste nivå den 13. november 2015, da han dømte vennskapskampen mellom Wales og Nederland (2–3).

Referanser
----------

1. ↑  FIFA.com – France, Football Officials - Referees (Besøkt 11. oktober 2016)
2. ↑  Worldfootball.net – Benoît Bastien, Matches as referee (Besøkt 11. oktober 2016)
3. ↑  EU-football.info – Football Referee: Tobias Stieler (Besøkt 11. oktober 2016)

Eksterne lenker
---------------

* (en) Benoît Bastien – Transfermarkt (dommer) Rediger på Wikidata

* (en) Benoît Bastien – WorldFootball.net (dommer) Rediger på Wikidata

* (en) Benoît Bastien – Soccerbase.com (dommer) Rediger på Wikidata

* (en) Benoît Bastien – Soccerway Rediger på Wikidata

* (en) Benoît Bastien – EU-Football.info (dommer) Rediger på Wikidata

* (en) Benoît Bastien – PlaymakerStats.com (dommer) Rediger på Wikidata
* Dommerprofil hos Worldreferee.com Arkivert 6. august 2016 hos Wayback Machine.
* Dommerprofil hos Soccerway.com
* Dommerprofil hos Transfermarkt.com

|  |  |
| --- | --- |
| Oppslagsverk/autoritetsdata | VIAF **·** GND
 |
Rennesøy til venstre, den litt mindre Mosterøy midt i bildet.
Rennesøy markert med rødt.
**Rennesøy** er ei øy i Boknafjorden i Stavanger kommune. Rennesøy var fram til 2020 navnet på en egen kommune - Rennesøy kommune. Fra 1. januar 2020 er Rennesøy en kommunedel i Stavanger.

Øya er på 40,7 km2 og inkludert den lille øya Brimse, hadde den 2.824 innbyggere i 2017. Øya Rennesøy hadde største delen av innbyggerne i den kommunen Rennesøy. 

Her finnes de eldste sikre spor etter mennesker i Norge, fra ca 9.000 f.Kr. De ser ut til å ha tilhørt ahrensburgkulturen med utspring i det skogkledde, nordtyske slettelandet 11.000-8.000 f.Kr. Det var landfast mellom England og Danmark den gang, og trolig kom den første innvandringen til Norge derfra, med skinnbåt eller over isen en hard vinter.

Rennesøy har fastlandsforbindelse med Stavanger by langs E39 (Rennfast).

Både i østlig og vestlig del av øya er det fjellplatå på over 200 meters høyde. Øyas ytterkant har en vid brem av løsmasser der det er gode jordbruksforhold. Det er en del naturlig løvskog i de sørvestlige skråningene. Høydedragene er dekket med lyng som resultat av avskoging. 

Det er et typisk oseanisk klima med milde vintre. Februar har døgnmiddel på 1°C og sommermånedene ligger på 15°C. Årsnedbøren er i overkant av 1.000 millimeter og jevnt fordelt over året.

Referanser
----------

1. ↑  Emblem, Libæk, Stenersen: *Norge* 1 (s. 11), forlaget Cappelen, ISBN 82-02-14174-5
2. ↑  Thorsnæs, Geir: «Rennesøy - øy» i *Store norske leksikon* på snl.no. Hentet 18. august 2023 fra
3. ↑  Prøsch-Danielsen, Lisbeth (1993). *Naturhistoriske undersøkelser i Rennesøy og Finnøy kommuner, Rogaland, Sørvest-Norge*. Stavanger: Arkeologisk museum i Stavanger. ISBN 8290215959.

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Utenriksdepartementets retningslinjer for eksport av forsvarsmateriell** er regler fastsatt av Utenriksdepartementet for behandlingen av søknader om eksport av forsvarsmateriell, samt teknologi og tjenester for militære formål. Retningslinjene utdyper prosedyrene for, og kriteriene som vektlegges ved, departementets behandling av søknader etter eksportkontrolloven. Retningslinjene ble fastsatt 28. februar 1992.

Retningslinjene fastsetter at behandlingen av søknader skal ta utgangspunkt i en erklæring fra Einar Gerhardsens tredje regjering 11. mars 1959, og vedtak av det 103. ordentlige storting samme dato, om at «hovedsynspunktet bør være at Norge ikke vil tillate salg av våpen og ammunisjon til områder hvor det er krig eller krig truer, eller til land hvor det er borgerkrig».

EUs felles utenriks- og sikkerhetspolitikk og FN-avtalen om handel med konvensjonelle våpen danner også grunnlag for vurderingen av søknader.

Med henvisning til retningslinjene tillot ikke Jonas Gahr Støres regjering våpeneksport til Ukraina i begynnelsen av februar 2022 i forbindelse med den russisk-ukrainske krisen, men etter invasjonen av Ukraina i slutten av februar 2022 besluttet regjeringen likevel å tillate våpeneksport til Ukraina, og tilbød å donere Ukraina inntil to tusen panservernvåpen av typen M72.

Se også
-------

* Cuba-saken

Referanser
----------

1. ↑  Retningslinjer for eksport av forsvarsmateriell
2. ↑  *Om den sikkerhetspolitiske situasjonen i Europa*: Utenriksminister Anniken Huitfeldt
3. ↑  Ukraina får ikke våpen fra Norge (2. februar 2022). *Stavanger Aftenblad*.
4. ↑  Norge gir våpen til Ukraina. (28. februar 2022) regjeringen.no. Besøkt 1. mars 2022
**Multiplikasjon** eller **ganging** er en av de fire grunnleggende regneartene (operasjonene) innenfor aritmetikken. Tall som multipliseres med hverandre, kalles faktorer. Resultatet av en multiplikasjon kalles et produkt.

Man kan tenke på multiplikasjon som gjentatt addisjon. For eksempel kan 4 \cdot 3 skrives som:

4 + 4 + 4 = 12
eller

3 + 3 + 3 + 3 = 12
Man kan også se på multiplikasjon som en måte å telle objekter på der objektene er organisert i et rektangel eller som en måte å finne arealet av et gitt rektangel. 

*Den lille multiplikasjonstabellen* er samlingen av alle heltallige multiplikasjoner av to tall mellom 1 og 10. Denne tabellen er standard lærestoff (puggestoff) i grunnskolen.

Multiplikasjon er også definert for andre type tall, slik som komplekse tall og for mer abstrakte strukturer, som matriser. Den inverse operasjonen av multiplikasjon er divisjon.

Produktoperatoren
-----------------

Prikkoperatoren (\cdot) og kryssoperator (×) brukes som produktoperatorer og angir at de matematiske objektene til venstre og høyre for symbolet skal multipliseres.

**Π** (stor pi) brukes som gjentagende produktoperator og angir at matematiske objekter skal multipliseres i en produktserie. I noen tilfeller også kalt en produktsum.

Et eksempel på en produktserie er

\prod \_{k = 1} ^{n} x\_k = x\_1 x\_2 x\_3 x\_4 ... x\_{n - 1} x\_n

Multiplikasjonsregler
---------------------

Det finnes flere multiplikasjonsregler.

1. Brøker multipliseres ved å multiplisere tellere og nevnere hver for seg:
{\displaystyle {\frac {a}{b}}\cdot {\frac {c}{d}}={\frac {a\cdot c}{b\cdot d}}}
Eksempel: {\displaystyle {\frac {2}{3}}\cdot {\frac {4}{5}}={\frac {2\cdot 4}{3\cdot 5}}={\frac {8}{15}}}
2. En potensregel som sier at en potens ganget med en annen potens av samme grunntall er lik en potens med samme grunntall og eksponent lik summen av eksponentene i de to første potensene.
Eksempel: {\displaystyle a^{x}\cdot \ a^{y}=a^{x+y}}
3. En regneregel for kvadratrøtter, for positive tall, som sier at kvadratroten av et produkt er lik produktet av kvadratrøttene av faktorene i produktet.
Eksempel: {\displaystyle {\sqrt {x\cdot y}}={\sqrt {x}}\cdot {\sqrt {y}}}
4. Regneregler for multiplikasjonsuttrykk:  

{\displaystyle (a+b)^{2}=a^{2}+2ab+b^{2}}  

{\displaystyle (a-b)^{2}=a^{2}-2ab+b^{2}}  

{\displaystyle (a+b)(a-b)=a^{2}-b^{2}}

Eksterne lenker
---------------

* (en) Eric W. Weisstein, *Multiplication* i MathWorld.

| * v
* d
* r
De fire regnearter innen aritmetikken |
| --- |
| Addisjon (+) **·** Subtraksjon (−) **·** Multiplikasjon (×) **·** Divisjon ( ⁄ ) |
| Binær operasjon |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** MathWorld **·** GND **·** LCCN **·** BNF **·** BNF (data) **·** NDL **·** NKC
 |
Overstyring representert ved den røde prikkede linjen, her sett i forhold til den grønne normalkurven.
En Mercedes-Benz CLS AMG 55 som overstyrer på vått underlag
Begrepet **overstyring** eller **tilbud** brukes dersom en bil (eller annet motorkjøretøy) svinger *mer* enn rattutslaget skulle tilsi, hvilket skyldes at framhjulsgeometrien vil vri ratt og framhjul mot krappere sving, eller at bakhjulene ikke lenger følger sporene til forhjulene, men istedenfor sklir mot utsiden av den opprinnelige svingkurven. Ved kraftig overstyring, gjerne i kombinasjon med høy hastighet, kan kjøretøyet kastes ut i en spinn. Det motsatte av overstyring kalles understyring.

Et kjøretøys tendens til overstyring påvirkes av faktorer som friksjon, aerodynamikk, understellets konstruksjon med hjulopphengets geometri, vektfordeling og sjåførens ferdigheter. Overstyring skjer også når bakhjulene mister kontakt med underlaget, samtidig som forhjulene ikke gjør det. Dette vil kaste kjøretøyet ut i en bevegelse som vil bringe bakenden fremover i forhold til bevegelsesretningen og dermed resultere i en krappere sving.

Det finnes flere kjente teknikker for å indusere overstyring i et kjøretøy. Noen eksempler på dette er håndbrekksladd, retardasjonindusert overstyring, skandinavisk flikk, motstyring, bremsesladd (*brake drift*) og venstrebremsing.
***What Do Men Want?*** er en amerikansk stumfilm fra 1921, regissert av Lois Weber.

Handling
--------

Ved gymsalen i en skole i den lille byen Oakdale diskuterer alle det kommende skole-ballet med unntak av Bertha. Hun blir overlatt til seg selv av de andre jentene ved skolen, fordi faren hennes er innlagt ved et sinnssykehus og hun er fattig. På ballet er Hallie den mest populære jenta. Brødrene og bilmekanikerne Frank og Arthur er begge forelsket i Hallie, men etter Franks anmodning ber Arthur om en dans sammen med Bertha. Takknemligheten hennes får henne til å bli forelsket i ham, og en rekke hendelser fører til slutt til at hun begår selvmord ved drukning.

I mellomtiden gifter Frank og Hallie seg, og han oppnår suksess med en ny oppfinnelse. De lever et komfortabelt og lykkelig liv. De får flere barn sammen, og hjemmet deres er tilsynelatende fantastisk. Men Frank blir etter hvert mer og mer rastløs, og Hallie vier tiden sin til barna deres og anstrenger seg for å beholde ektemannens avtagende kjærlighet. Frank begynner også å mistenke at hans kone har en affære med en annen mann. Men broren hans Arthur forsøker å hjelpe Frank med å innse hans egne feilgrep.

Skuespillere
------------

* Claire Windsor som Hallie
* J. Frank Glendon som Frank
* George Hackathorne som Arthur
* Hallam Cooley som Yost
* Edith Kessler som Bertha
* Billy Bowes
* Esther Ralston

Referanser
----------

1. ↑  «Silent Era : Progressive Silent Film List». *www.silentera.com*. Besøkt 24. august 2023.
2. ↑  «AFI|Catalog». *catalog.afi.com*. Besøkt 24. august 2023.

Eksterne lenker
---------------

* (en) *What Do Men Want?* på Internet Movie Database Rediger på Wikidata

* (en) *What Do Men Want?* på AllMovie Rediger på Wikidata

* (nl) *What Do Men Want?* på MovieMeter Rediger på Wikidata

* (en) *What Do Men Want?* på Silent Era Rediger på Wikidata
**Veteran Car Club of Great Britain** er en privat klubb dannet for å oppmuntre til bevaring og bruk av veteran- og edwardianske kjøretøy. Klubbens aktiviteter omfatter markedsføring og organisering av arrangementer og møter, stevner og identifisering av kjøretøy og anskaffelse og vedlikehold av bibliotek og arkiv forbundet med tidlig bilkjøring.

Omfang
------

Klubben passer for biler som er bygget før 1905 (kjent som *veteranbil*), og de bygget mellom 1905 og slutten av 1918 (kjent som "edwardianske').

Historie
--------

Klubben ble grunnlagt av racerkjører og redaktør av *Autocar*, Sammy Davis, med Jackie Masters og John Wylie i Ship Hotel i Brighton, England etter 1930-RAC - London til Brighton run. Det var verdens første klubb for entusiaster av gamle biler.

De dannet klubben for å oppmuntre og fremme bevaring og bruk av kjøretøy som kvalifiserte for Brighton run, de som var bygget før 1905. Virkeområdet ble utvidet til edwardianske biler i 1950-årene. De er nå definert som de som er bygget etter 1904, men før 1919 (men før 1917 i løpene på 1950- og 1960-tallet).

I 1937 hadde et betydelig arkiv blitt akkumulert gjennom klubben. *The Scotsman* skrev at klubben utsteder sertifikater for bilens ektsakte dato. Medlemsmassen omfatter gjenlevende kjente pioner. I 1937 deltok 116 biler og 105 av disse bilene tilhørte klubbens medlemmer. Klubbens medlemmer eier 140 biler i kjørbar stand, alle bygget før 1905. Den hadde 235 medlemmer. I 1950 ble et rally og reliability løp arrangert i Oxford. Det tiltrakk seg 84 biler, den eldste en 1895 Lutzmann med en 4 hk en-sylindret motor.

Klubbens aktiviteter
--------------------

Veteran Car Club of Great Britain arrangerer stevner, møter og andre aktiviteter for å oppmuntre til bevaring og bruk av veteran- og edwardianske kjøretøyer. Den tilbyr medlemmene en datering og identifikasjons-tjeneste for tidlig kjøretøyer og opprettholder et bibliotek og arkiv forbundet med tidlig bilkjøring.

Referanser
----------

1. ↑  Nixon 1936 St. John C. Nixon,
*The Invention of the Automobile - (Karl Benz and Gottlieb Daimler)* Country Life, London 1936, reprint ISBN 978 88 96365 75 5
2. ↑  Massed veterans hit the magic ton. [*ufullstendig referanse*]
3. ↑  Veteran British Cars. [*ufullstendig referanse*]
4. ↑  Veteran Cars' Rally. [*ufullstendig referanse*]

Eksterne lenker
---------------

* VCCGB Hjemmeside

|  |  |
| --- | --- |
| Oppslagsverk/autoritetsdata | VIAF
 |
**Irmino** (ukrainsk: Ірміно) er en ukrainsk by som ligger i Luhansk oblast. Byen hadde 9 343 innbyggere (anslag) i 2021, mens innbyggertallet i 2013 hadde ligget på 10 044 (anslag).

Geografi
--------

Irmino ligger 55 km vest for Luhansk, ved bredden av elven Lougan. Byen er en del av agglomerasjonen Alchevsk-Kadiivka, i Donbass.

Historie
--------

I 1808 etablerte bønder fra Poltava-regionen landsbyen Petrovka/Petrivka på høyre bredd av Lugan. Byen ble omdøpt til Irminka i 1898, og til Irmino (Ірміно) rundt 1910; begge navnene var knyttet til en kullgruve som var oppkalt etter gruveeierens datter Irma. I 1936 fikk landsbyen bystatus, og i 1977 ble navnet endret til Teplohirsk. Den 8. juli 2010 ble byen omdøpt til Irmino.

Kjente personer fra Irmino
--------------------------

Gruvearbeideren Alekseï Stakhanov (1906–1977) ble berømt i 1935 for sin formidable innsats i den lokale gruven i Irmino. Stakhanov hadde jobbet ved «Tsentralno-Irmino»-gruven siden 1927. I 1935 klarte han å utvinne 102 tonn kull i løpet av ett skift natten til 31. august 1935; dette var 14 ganger mer kull enn det målet som var satt opp for ham. For dette ble han utnevnt til helt av det sosialistiske regimet, og holdt frem som et forbilde. Han ga opphavet til det som ble kjent som Stakhanov-bevegelsen, og som ble startet av myndighetene for å få opp produktiviteten og bevise at den sosialistiske økonomiske modellen var overlegen alle andre økonomiske modeller.

Navn
----

Byen har skiftet navn flere ganger:

* 1808–1900: Petrovka (Petrovka) (Петрівка)
* 1900–1962: Bror (Irmino)
* 1977–2010: Teplohirsk (Теплогірсь)

Demografi
---------

* 1923 - 2.794
* 1926 - 5.276
* 1939 - 15.327
* 1959 - 21.512
* 1979 - 19.090
* 1989 - 18.549
* 2001 - 13.053
* 2011 - 10.000
* 2012 - 10.200
* 2013 - 10.044
* 2014 - 9.886
* 2015 - 9.764
* 2016 - 9.687
* 2021 - 9.343

Transport
---------

Irmino var 116 km fra Louhansk med tog og 75 km med bil.

Eneste trikkevogn på Stakhanov-Irmino-linjen

Eksterne lenker
---------------

* (en) Irmino – kategori av bilder, video eller lyd på Commons Rediger på Wikidata

| * v
* d
* r
Byer i Luhansk oblast |
| --- |
| Administrativt senter: Luhansk |
|  | Almazna **·** Altsjevsk **·** Antratsyt **·** Bokovo-Hrustalne **·** Brjanka **·** Dovzjansk **·** Hirske **·** Holubivka **·** Irmino **·** Kadijivka **·** Khrustalnyj **·** Kreminna **·** Kyputsje **·** Lutuhyne **·** Lysytsjansk **·** Miusynsk **·** Molodohvardijsk **·** Novodruzjesk **·** Oleksandrivsk **·** Perevalsk **·** Pervomajsk **·** Petrovo-Krasnosillja **·** Popasna **·** Pryvillja **·** Rovenky **·** Rubizjne **·** Sievjerodonetsk **·** Sjtsjastja **·** Sorokine **·** Starobilsk **·** Sukhodilsk **·** Svatove **·** Voznesenivka **·** Zolote **·** Zorynsk **·** Zymohirja | Ukrainas flagg |


|  |  |
| --- | --- |
| Oppslagsverk/autoritetsdata | GeoNames
 |
**Håkon Arald Gulbrandsen** (født 15. mars 1969 i Halden) er en norsk diplomat og politiker fra Sosialistisk Venstreparti (SV). Han var statssekretær for utviklingssaker i Utenriksdepartementet 2007-2009. 

Gulbrandsen er utdannet jurist fra Universitetet i Tromsø. Han har vært førstesekretær ved Norges ambassade i Pretoria, Sør-Afrika, og har også (1999–2002) tjenestgjort ved den norske ambassaden i Damaskus, Syria. Han har også arbeidet i Utenriksdepartementets rettsavdeling og med menneskerettighets-dialog overfor Kina.

Gulbrandsen var medlem av sentralstyret i Norges Gymnasiastsamband (NGS) 1987-88.

I perioden 1989-93 var Gulbrandsen første vararepresentant fra Østfold på Stortinget, og møtte tidvis som vararepresentant for Wenche Lyngholm.

Eksterne lenker
---------------

* (no) Håkon Gulbrandsen hos Stortinget Rediger på Wikidata

* (no) Håkon Gulbrandsen hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Stortinget
 |
**Den gyldne ring i Russland** (russisk: *Золотое кольцо России, Zolotoje koltso Rossii*) er ei turistrute gjennom en rekke middelalderbyer i området nord og nordøst for Moskva. Her kan man på et relativt lite område besøke mange historiske byer med arkitektoniske skatter i form av kirker, klostre og festninger fra det 12. til det 18. århundre. Området har tidligere blitt benevnt Zalesie (russisk: *Залесье*).

**Navnets historie:**
I 1967 reiste kunsthistoriker og journalist Jurij Bytsjkov gjennom byene i Vladimir Oblast for å skrive en serie reiseartikler. Den siste byen han besøkte var Jaroslavl, så ruten hans tok form av en ring. Senere publiserte han reisedokumentene sine under navnet «Den gyldne ring».

Byer som inngår i den gyldne ring er:

* Aleksandrov
* Bogoljubovo
* Gorokhovets
* Gus-Khrustalnyj
* Ivanovo
* Jurjev-Polskij
* Jaroslavl
* Kaljazin
* Kidjeksja
* Kostroma
* Moskva
* Murom
* Palekh
* Pereslavl-Zalesskij
* Pljes
* Rostov Velikij
* Sergijev Posad
* Suzdal
* Tutajev
* Uglitsj
* Vladimir

Flere av disse byene har spilt en viktig rolle i dannelsen av den russisk-ortodokse kirke. 

Jaroslavl jernbanestasjon i Moskva er et naturlig utgangspunkt for å besøke hele, eller deler av, den gyldne ring.

Referanser
----------

1. ↑  "About Golden Ring Route, Russia" (English), *Mark Van-Anderson*, 12.05.2020.

| * v
* d
* r
Den gyldne ring i Russland |
| --- |
| Aleksandrov **·** Bogoljubovo **·** Gorokhovets **·** Gus-Khrustalnyj **·** Ivanovo **·** Jaroslavl **·** Jurjev-Polskij **·** Kideksja **·** Kostroma **·** Moskva **·** Palekh **·** Pereslavl-Zalesskij **·** Pljos **·** Rostov **·** Sergijev Posad **·** Suzdal **·** Tutajev **·** Uglitsj **·** Vladimir | Russlands våpenskjold |

|  |  |
| --- | --- |
| Oppslagsverk/autoritetsdata | Encyclopædia Universalis **·** VIAF **·** LCCN **·** NKC
 |
| Medaljeoversikt |
| --- |
| Konkurrerte for USAs flagg USA |
| Friidrett NACAC-mesterskapet i friidrett |
| Gull | 2018 Toronto |  Spydkast |

**Ariana Ince** (født 14. mars 1989 i San Antonio i Texas) er en USA-amerikansk friidrettsutøver som konkurrerer i spydkast. Han ble USA-mester i spydkast i 2019, og har også gull fra NACAC-mesterskapet i friidrett 2018.

Hun drev tidligere med mangekamp, og har personlig rekord i sjukamp på 4713 poeng, som hun greide under Shirley Crowe Combined Events Classic i mars 2011.

Idrettskarriere
---------------

Ince deltok i USA-mesterskapet i friidrett 2012, og kom der på 12-plass i spydkast. Hun fikk sølv i spydkast under USA-mesterskapet i friidrett 2013, bak Brittany Borman, og satte der ny personlig rekord med 56,66 meter. Hun kom på niendeplass under USA-mesterskapet i friidrett 2014, og femteplass i 2015. Hun satte personlig rekord i spydkast da hun vant Mt. SAC Relays 2015 i april, med 59,84 meter.

Under USA-mesterskapet i friidrett 2016 kastet hun beskjedne 51,42 meter i finalen, og endte på åttendeplass. Hun kastet over 60 meter for første gang i 2017, da hun kastet 60,61 meter under IMG Academy Throws Challenge i Bradenton. Hun kom på andreplass under USA-mesterskapet i friidrett 2017, bak Kara Winger, og ble dermed tatt ut til å delta i VM i friidrett 2017. I VM kastet hun 54,52 meter i kvalifiseringen, som var 28. beste resultat, og nådde dermed ikke finalerunden der de 12 beste deltok.

I 2018 fikk hun bronse i USA-mesterskapet i friidrett, og hun deltok i NACAC-mesterskapet i friidrett 2018 i Canada (det nordamerikanske, sentralamerikanske og karibiske mesterskapet i friidrett), der hun vant spydkast foran Bethany Drake fra USA og Coralys Ortiz fra Puerto Rico. Den 25. juni 2019 vant hun sin første nasjonale tittel som senior i USA, da hun vant spydkast under USA-mesterskapet i friidrett 2019.

Referanser
----------

1. ↑   World Athletics Database, World Athletics utøver-ID 262647[Hentet fra Wikidata]
2. 1 2 3  IAAF - *Ariana Ince - Results*, besøkt 9. august 2019.

Eksterne lenker
---------------

* (en) Ariana Ince – Olympics.com Rediger på Wikidata

* (en) Ariana Ince – Olympedia Rediger på Wikidata

* (en) Ariana Ince – USAs olympiske komité Rediger på Wikidata

* (en) Ariana Ince – World Athletics Rediger på Wikidata
* (en) Profil hos Rice University
Badestrand, badehus, kai og båthavn ved Oksval. Utsikt mot Bunnefjorden og Oslo. Nesoddbåten kan skimtes på fjorden.
**Oksval** er et strøk og et boligområde i Nesodden kommune i Akershus, 1-2 kilometer sør for fergekaia på Tangen. Oksval ligger på østsida av Nesoddlandet mot Bunnefjorden og grenser i sør til Ursvik. Området er tett bygd ut og er en del av tettstedet Nesoddtangen. Ved Oksval brygge ligger marinaen Oksval Båthavn med ca 310 plasser, og ei offentlig badestrand. Her er også flere av de særpregede badehusene Nesodden er kjent for. Kyststien på Nesodden går via Oksval fra Tangen til Hellvik og videre til Blylaget. Steinerskolen driver barnehage på Oksval. Oksval-posten har kommet ut med ujevne mellomrom siden august 1945. Det er Oksval Vel som er utgiver.

Navnet Oksval betyr okseskogen eller okseplassen (valplass). På Oksval holdt og slaktet munkene på Hovedøya okser.

Oksval brygge, havn og strand.

Eksterne lenker
---------------

* Oksval Vel - historie og flere bilder (Web.archive 2005)
* Oksval Vel & Veilag: Vandring Oppdatert og utvidet fra ovenforstående (2012)
* Oksval Båthavn

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Medisinsk teknologi** omfatter teknologi og vitenskap som kan brukes for å fremme bedre helse. WHO definerer det som «bruken av organisert kunnskap og ferdighet i form av apparater, medisiner, vaksiner, prosedyrer og systemer utviklet for å løse et helseproblem og forbedre livskvalitet». Det finnes mer enn 500 000 medisinske hjelpemidler man kan bruke på sykehus, helsestasjoner eller private hjem.. Teknologien omfatter hverdagslige ting som plaster, sprøytespisser, enganghshanseker, briller, rullestoler, graviditetstester eller høreapparater. Den omfatter også MR-maskiner, CRISPR eller pacemakers.

I Norge har robortassistert kirurgi vært et satsingsfelt ettersom det kan gjøre det prinsipielt mulig for en kirurg i Tromsø å operere pasienter i Hammerfest. I 2016 var over 1000 inngrep gjort ved hjelp av robot.

Medisinsk teknologi som studium
-------------------------------

Medisinsk tekonologi var et tverrfaglig statsingsområde ved NTNU fra 1999 til 2013. Medisinsk teknologi finnes (pr 2019) som studium blant annet ved Universitetet i Bergen, ved universitetet i Oslo , ved Oslomet  og ved NTNU. Studiet i Bergen gir kunnskap innen fysikk, kjemi, matematikk, datateknologi, anatomi, og studentene har egen linjeforening kalt "Curie".

Etiske utfordringer
-------------------

Ny medisinsk teknologi kan redde liv, men etiske, økonomiske eller politiske hensyn kan gjøre det problematisk å ta ny teknologi i bruk for fort, eller i det hele tatt. Et dominerende dilemma gjelder hvordan vi skal finne balansen mellom nytte- og plikthensyn. Teknologi som er nyttig bør tas i bruk, mens pliktetiske prinsipper, som at man ikke skal skade, eller at tilgang til en offentlig tjeneste skal være lik for alle, kan veie tyngre enn nytten. Pasientens interesser og samfunnshensyn kan også spille inn. I 2017 skapte legemidlet *Spinraza* politisk debatt i Norge fordi det var den eneste medisinen mot spinal muskelatrofi , men èn dose kunne koste opp mot 1 million kroner. Stramme budsjetter fører til at så dyre medisiner går ut over andre pasientgrupper, og blir et etisk, politisk og økonomisk dilemma.

Referanser
----------

1. 1 2
2. ↑
3. ↑
4. ↑
5. ↑  «Arkivert kopi». Arkivert fra originalen 2. januar 2019. Besøkt 2. januar 2019.
6. ↑
7. ↑
8. ↑
9. ↑

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** NKC
 |
**Helge Lund** (født 16. oktober 1962 i Asker) er en norsk næringslivsleder. Han er styreleder for BP siden 1. januar 2019, og ble utnevnt til styreleder i det danske legemiddelfirmaet Novo Nordisk i 2018.

Han tiltrådte som konsernsjef i det norske oljeselskapet Statoil den 1. august 2004, og fortsatte i stillingen også etter Statoils fusjon med olje- og gassdivisjonen i Norsk Hydro den 1. oktober 2007. Han sluttet i Statoil 15. oktober 2014 for å tiltre stillingen som konsernsjef i det britiske gasselskapet BG Group, men sluttet i februar 2016 etter at Shell kjøpte selskapet i 2015. Han var styremedlem i oljeserviceselskapet Schlumberger fra 2016  til april 2018.

Han var utenriks- og sikkerhetspolitisk rådgiver for Høyres stortingsgruppe 1988–1990 og konsulent for McKinsey & Company 1991–1993 før han ble ansatt i industriselskapet Hafslund Nycomed i 1993. Han var viseadministrerende direktør for Nycomed Pharma 1997–1998. Lund begynte i 1999 i Aker RGI, hvor han var viseadministrerende direktør før han ble konsernsjef i Aker Kværner i 2002. I Aker Kværner spilte han en viktig rolle under fusjonen mellom Aker og Kværner, som ble initiert av Kjell Inge Røkke i 2003. Etter at fusjonen var gjennomført, sluttet Lund for å bli konsernsjef i Statoil. Lund presenterte planene om å slå sammen Statoil med olje- og gassdivisjonen til Norsk Hydro i desember 2006, sammen med Hydros konsernsjef Eivind Reiten.

Lund er utdannet siviløkonom fra NHH og MBA-kandidat fra INSEAD i Frankrike. 

Helge Lund er gift med Else-Cathrine Lund, fagsjef for økonomisk kriminalitet i Finans Norge.

Referanser
----------

1. ↑   Munzinger Personen, Munzinger IBA 00000029379, besøkt 9. oktober 2017[Hentet fra Wikidata]
2. ↑  Hopland, Sindre; Wig, Karl; Moe, Sigrid; Og; Hovland, Kjetil Malkenes. «Helge Lund blir styreleder i BP». *E24*. Besøkt 3. juni 2019.
3. ↑  Aftenposten
4. ↑  «Shell kjøper Helge Lunds BG Group». *E24*. 8. april 2015. Besøkt 9. juni 2016.
5. 1 2  «Helge Lund til oljeservicegigant». *E24*. 9. juni 2016. Besøkt 9. juni 2016.
6. ↑  «Schlumberger til DN: Feil at Helge Lund blir ny toppsjef i selskapet». *Dagens Næringsliv*. 9. juni 2016. Besøkt 9. juni 2016.

Eksterne lenker
---------------

* (en) Helge Lund – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Munzinger (iba)
 |
***The Shuttle*** er en amerikansk stumfilm fra 1918, regissert av Rollin S. Sturgeon.

Handling
--------

Bettina Vanderpoel, den sjarmerende datteren til millionæren Reuben Vanderpoel fra New York, reiser til England for å besøke søsteren Rosalie som er gift med Sir Nigel Anstruthers - en fattig engelsk adelsmann. Etter at hun ankommer deres falleferdige eiendom, oppdager Betty at Nigel ikke bare har kastet bort hele Rosalies formue. Men han har også behandlet sin kone og deres lille sønn forferdelig.

Betty reparerer eiendommen med hennes egne penger, og introduserer deretter søsteren sin for det engelske samfunnet. I denne prosessen møter hun Lord Mount Dunstan, en stolt, men pengeløs adelsmann som bor i den tilstøtende eiendommen. Selv om han er veldig romantisk tiltrukket av Betty, unngår Dunstan henne for ikke å fremstå som en lykkejeger. Men en smittsom epidemi bryter snart løs blant bøndene i området, og Betty får høre at Lord Dunstan nylig skal ha dødd.

Skuespillere
------------

* Constance Talmadge som Bettina Vandepoel
* Alan Roscoe som Lord Mount Dunstan
* Edith Johnson som Rosalie Vanderpoel
* Edwin B. Tilton som Reuben Vanderpoel
* Helen Dunbar som Mrs. Vanderpoel
* George A. McDaniel som Sir Nigel Anstruthers
* Thomas Persse som Penzance
* Edward Peil Sr. som Ughtred Anstruthers
* Casson Ferguson som G. Selden

Referanser
----------

1. ↑  The Shuttle
2. ↑  THE SHUTTLE

Eksterne lenker
---------------

* (en) *Amerikanerinden* på Internet Movie Database Rediger på Wikidata
**Hardanger Folkemuseum** er et museum som ligger på Utne, ytterst på Folgefonnhalvøya. Det ble grunnlagt i 1911.

Museet har temautstillinger rundt Hardangers kultur og historie, og dessuten skiftende kunstutstillinger.

Noe av det museet viser fram, er en gjenskaping av et klyngetun fra tiden før 1800-tallet, en gammeldags frukthage, et gammelt skolehus fra Djønno, en samling av bunader, hardingfeler, naust og en landhandel. Det er Hardanger Folkemuseum som eier friluftsmuseet Skredhaugen utenfor Lofthus, og museet samarbeider med Agatunet. 

Museet har åpent hele året.

Siden 1992 har Hardanger folkemuseum og Olav H. Hauge-senteret arrangert «Diktardagen» da en «diktartavle» av en norsk lyriker blir plassert i «diktarstigen» ved senteret.

Referanser
----------

1. ↑  .
2. ↑  «Om oss». *Hardanger og Voss Museum*. Besøkt 24. oktober 2016.
3. ↑  Hardanger Folkemuseum om Diktarstigen

Litteratur
----------

* Welle-Strand, Erling (1916-2013) (1974). *Museums in Norway*. Oslo: Royal Ministry of Foreign Affairs. s. 36. ISBN 8271770039.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Lene Myong** (koreansk navn **Cho Shinhee**; 조신희) (født 1972) er en dansk-norsk kjønns- og migrasjonsforsker, født i Sør-Korea. Hun er professor og leder for Senter for kjønnsstudier og Nettverk for tverrfaglig kjønnsforskning ved Universitetet i Stavanger. Hun forsker innen transnasjonal adopsjon, kritisk raseteori og migrasjonsstudier. Hun ble ansatt som professor og leder for det daværende Nettverk for kjønnsforskning ved UiS i 2016, og ble i 2019 første senterleder for Senter for kjønnsstudier ved omorganiseringen av fagmiljøet. Videre er hun styremedlem i Forening for kjønnsforskning i Norge og nestleder i Forskerskole for radikal tverrfaglighet. Hun var sammen med Ingvil Hellstrand redaktør for *Tidsskrift for kjønnsforskning* (årgangene 2021 og 2022).

Bøker
-----

* Kroløkke, Charlotte; Myong, Lene; Willum Adrian, Stine; Tjørnhøj-Thomsen, Tine (2016) *Critical Kinship Studies*. Rowman & Littlefield International ISBN 9781783484171.

Referanser
----------

1. ↑   politiken.dk[Hentet fra Wikidata]
2. ↑   kjonnsforskning.no[Hentet fra Wikidata]
3. 1 2  «Dansk adopsjonsforsker til Stavanger». Kilden kjønnsforskning.no. Besøkt 3. juli 2022.
4. ↑  Lene Myong
5. ↑  Årsrapport 2021 (UiS)
6. ↑  «Nye redaktører ønsker bred faglig debatt». Kilden kjønnsforskning.no. Besøkt 8. desember 2022.

|  |  |
| --- | --- |
| Oppslagsverk/autoritetsdata | CRIStin
 |
Kart som viser Beslans beliggenhet i Nord-Ossetia
**Beslan** (russisk: Беслан, ossetisk: Беслӕн) er en by i Republikken Nord-Ossetia i Russland. Den ligger ved elva Terek, rundt 15 km nord for Vladikavkaz. Innbyggertall: 35 550 (folketelling 2002), 32 469 (folketelling 1989), hvilket gjør Beslan til den tredje største byen i distriktet etter Vladikavkaz og Mozdok. 

Beslan er et viktig jernbaneknutepunkt, ettersom det ligger på hovedlinjen mellom Rostov-na-Donu og Baku. Stasjonen her er utgangspunktet for en sidelinje til Vladikavkaz. Byen er en industri- og jordbruksby dominert av en stor fabrikk for prosessering av mais, etablert i 1940-årene.

Historie
--------

Byen ble grunnlagt i 1847 av tilflyttere fra andre steder i Ossetia og fikk opprinnelig navnet *Beslanykau* (russisk: Бесланыкау – «Beslan-bosetningen») etter en lokal stormann, Beslan Tulatov. Offisielt fikk byen likevel navn etter Tulatovs etternavn. Slik ble det *Tulatovo* (russisk: Тулатово) eller *Tulatovskoje* (russisk: Тулатовское). Byen fikk i 1941 navnet *Iriston (Ossetia)* (russisk: Иристон («Осетия»). I 1950, da den raskt industrialiserte byen ble omgjort til en egen kommune, fikk den sitt nåværende navn, Beslan.

Beslan-skolens gisseldrama
--------------------------

Utdypende artikkel: Gisseldramaet i Beslan

1. september  2004, ble Beslans barneskole nummer 1 stormet av tsjetsjenske terrorister som forskanset seg inne i skolekomplekset. Dramaet endte 3. september med en voldsom skuddveksling mellom terroristene og russiske sikkerhetsstyrker.

Referanser
----------

1. ↑  «26. Численность постоянного населения Российской Федерации по муниципальным образованиям на 1 января 2018 года». Rosstat. Besøkt 23. januar 2019.

Eksterne lenker
---------------

* (ru) Offisielt nettsted Rediger på Wikidata

* (en) Beslan – kategori av bilder, video eller lyd på Commons Rediger på Wikidata

| * v
* d
* r
Byer i Nord-Ossetia |
| --- |
| Hovedstad: Vladikavkaz |
| Flagget til Nord-Ossetia | Alagir **·** Ardon **·** Beslan **·** Digora **·** Mozdok | Russlands flagg |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** LCCN **·** NKC **·** GeoNames **·** MusicBrainz
 |
**Gassled** er et norsk selskap som eier infrastrukturen knyttet til gasstransport fra norsk sokkel. Gassled ble etablert den 20. desember 2002. Gassleds eiere er Petoro AS, Statoil Petroleum AS, Silex Gas Norway AS, Njord Gas Infrastructure AS, Solveig Gas Norway AS, Infragas Norge AS, Norsea Gas, ConocoPhillips Skandinavia AS, Dong E&P Norge, GDF SUEZ E&P Norge AS og Dea Norge AS. Selskapets rørledninger opereres av Gassco.

Opprinnelig eide Gassled Åsgard Transport, Statpipe, Europipe II, Zeepipe, Franpipe, Oseberg Gas Transport, Vesterled og Norpipe i tillegg til prosesseringsanlegget på Kårstø, de tre mottaksterterminalene ved Emden i Tyskland og en ved St. Fergus i Storbritannia. Senere tok Gassled også eierskap over mottaksterminalene i Zeebrugge i Belgia og Dunkerque i Frankrike, Europipe I, gasstransportsystemene for Kvitebjørn og Nornefeltet, Langeled rørledning og terminal og Kollsnes prosessanlegg.

Referanser
----------

1. 1 2 3 4  
«GasLed leads way». Upstream Online. 20. desember 2002. Besøkt 15. november 2009.
2. ↑  
«Gassco set to take Kvitebjorn pipe helm». Upstream Online. 19. desember 2008. Besøkt 15. november 2009.
3. ↑  
«Aker Solutions picks up Kollsnes job». Upstream Online. 26. februar 2009. Besøkt 15. november 2009.
4. ↑  
«Statoil takes Langeled reins». Upstream Online. 6. september 2006. Besøkt 15. november 2009.

Eksterne lenker
---------------

* Gassled (Gassco website)

|  |  |
| --- | --- |
| Oppslagsverk/autoritetsdata | Store norske leksikon
 |
Skisenteret 2007
Teater i Khanty-Mansijsk
**Khanty-Mansijsk** (russisk: Ха́нты-Манси́йск) er en by og administrativt senter for det autonome området Khanty-Mansia i Russland. Den ligger ved elva Irtysj, 15 km fra samløpet med Ob, og 1900 km øst for Moskva. Innbyggertall: 53 953 (folketelling 2002), 34 462 (folketelling 1989).

Historie
--------

Khanty-Mansijsk ble grunnlagt i 1930 som arbeidsbosetningen *Ostjako-Vogulsk* (russisk: Остяко-Вогульск), etter de foreldete navnene ostjaker og voguler for de lokale folkegruppene khantyer og mansier. I 1940 ble navnet endret til Khanty-Mansijsk. Den ble i 1950 slått sammen med landsbyen Samarovo, som har vært kjent siden 1500-tallet, og fikk samtidig innvilget bystatus.

Økonomi og næringsliv
---------------------

På grunn av områdets omfattende oljeindustri er Khanty-Mansijsk en av de mest velstående byene i Russland. Byen er også et turistsentrum for ski- og snowboardsport og blir besøkt av mange mennesker hele året.

Transport
---------

Ei bru over Irtysj ble åpnet i Khanty-Mansijsk i 2004. Brua består av fjorten spenn, og har en total lengde på 1316 meter. Hovedspennet er 231 meter langt.

Khanty-Mansijsk lufthavn ligger kun 4 km fra byens sentrum.

Kultur og sport
---------------

Khanty-Mansijsk var arrangørby for verdensmesterskapet i skiskyting i 2003, og i 2005 for det første VM i mixed-stafett i skiskyting. Byen arrangerte igjen VM i mixed stafett i 2010 og fullt VM i skiskyting 2011. 

Khanty-Mansijsk var også arrangør for verdenscupen i sjakk i 2005 og 2007, og den 38. sjakkolympiade i 2010.

I Khanty-Mansijsk finnes fem museer, fem biblioteker og to teatere. Det er også administrativt senter for Ugra delstatsuniversitet.

Kjente personer fra Khanty-Mansijsk
-----------------------------------

* Jevgenij Dementjev, langrennsløper.
* Nikolaj Kruglov, skiskytter.
* Svetlana Sleptsova, skiskytter.

Referanser
----------

1. ↑  «Conacts | Yugra State University». *en.ugrasu.ru*. Besøkt 27. mars 2017.

Eksterne lenker
---------------

* Offisielt nettsted Rediger på Wikidata

* (en) Khanty-Mansiysk – kategori av bilder, video eller lyd på Commons Rediger på Wikidata
* Nettsted for Khanty-Mansijsk (russisk)

| * v
* d
* r
Byer i Khanty-Mansia |
| --- |
| Administrativt senter: Khanty-Mansijsk |
| Flagget til Khanty-Mansia | Belojarskij **·** Jugorsk **·** Kogalym **·** Langepas **·** Ljantor **·** Megion **·** Neftejugansk **·** Nizjnevartovsk **·** Njagan **·** Pokatsji **·** Pyt-Jakh **·** Raduzjnyj **·** Sovetskij **·** Surgut **·** Uraj | Russlands flagg |


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC **·** GeoNames
 |
**Enkeltpålogging** (engelsk: *single sign-on*, **SSO**) er en autentiseringsmetode som gjør det mulig for en bruker å logge inn med én enkelt brukeridentifikasjon og tilhørende passord på flere relaterte, men uavhengige datasystemer. En velimplementert enkeltpålogging gjør det mulig for brukeren å logge inn én gang for å få tilgang til alle tjenester uten å måtte angi autentiseringsfaktorer på nytt. 

En tilhørende funksjonalitet er **enkeltavlogging** (*single sign-off*) som innebærer at avlogging fra ett system medfører samtidig avlogging fra andre systemer som benytter samme pålogging. 

Enkeltpålogging kan redusere risikoen for tilgang til tredjepart-nettsteder (føderert autentisering, *federated authentication*) fordi brukerpassord ikke lagres eller administreres eksternt. Enkeltpålogging kan også reduserer "passordtretthet" hvor brukere må huske på mange forskjellige brukernavn og passordkombinasjoner. Det kan også redusere tiden det tar for å skrive inn passord på nytt for samme identitet, og kan redusere kostnader til IT-støtte på grunn av færre henvendelser om glemt passord. Enkeltpålogging har imidlertid også fått kritikk for sikkerhet og personvern.

Se også
-------

* Flerfaktor-autentisering

Referanser
----------

1. ↑  «Konfigurere brukerautentisering». *www.ibm.com* **(norsk)**. 19. mars 2014. Besøkt 16. mars 2022.
2. 1 2  «Single sign-on and federated authentication».
3. ↑  «Benefits of SSO». University of Guelph. Besøkt 23. mai 2014.
Fiskerjenten, Zhuhais kjennemerke
Zhuhai i Guangdong
Sun Yatsen-universitetets *campus* nordøst i Zhuhai
**Zhuhai** (hànzì: 珠海, pinyin: *Zhūhǎi*, betyr *Havets perle*) er en kinesisk kystby på prefekturnivå i provinsen Guǎngdōng ved Kinas kyst mot Sørkinahavet. Arealet er på 1.653 km² og befolkningen på 1.454.100, hvorav 956.900 med fastboende-tillatelse (*hukou*). Byen har tilnavnet «romantikkens by».

Grense mot Macao
----------------

Byen ligger tett inn i mot Macao. Den er preget av tallrike øyer og bukter. Ved Gongbei (拱北) kan grensen til Macao krysses til fots. Det er også en grenseovergang over Lotusbroen mellom Cotai i Macao og øya Hengqin.

Fremvekst
---------

Det var ikke før ca. 1979 at Zhūhǎi dukket opp på kartene – tidligere var den en knapt nevneverdig fiskelandsby. Men den har utviklet seg eksplosjonsartet, særlig siden 1980, da den ble gjort til en av Folkerepublikken Kinas fire første spesielle økonomiske soner, og er blitt en ferieby i Sør-Kina og en soveby for fastlandskinesere som arbeider i Macao. 

Etter kinesiske mål er levestandarden høy. Den er forsåvidt en nokså pregløs moderne storby, men er yndet som sted for weekendboliger for folk fra Macao eller Hongkong. Byen har flere golfbaner og en rekke andre ferie- og fritidsanlegg.

Administrative enheter
----------------------

Strandpromenade i Zhuhai
Byprefekturet Zhuhai har jurisdiksjon over 3 distrikter (区 *qū*).

| Kart |
| --- |
|  |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| 1 | Xiangzhou | 香洲区 | Xiāngzhōu Qū | 400 000 | 476 | 840 |
| 2 | Doumen | 斗门区 | Dǒumén Qū | 310 000 | 801 | 387 |
| 3 | Jinwan | 金湾区 | Jīnwān Qū | 110 000 | 376 | 293 |

Samferdsel
----------

### Fly

Byen betjenes av Zhuhai-Sanzao lufthavn.

### Vei

Kinas riksvei 105 ender i Zhuhai. Denne viktige trafikkåren begynner i Beijing, løper sørover og ender i Zhuhai ved Lotusbroen som fører over til Macao. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

Eksterne lenker
---------------

(en)  Zhuhai hos Wikivoyage

* (en) Offisielt nettsted Rediger på Wikidata

* (en) Zhuhai – kategori av bilder, video eller lyd på Commons Rediger på Wikidata
* Zhuhais offisielle webside Arkivert 29. oktober 2005 hos Wayback Machine. (på kinesisk og engelsk)
* Zhuhais turistkontor
* Guide til Macao og Zhuhai
* Zhuhai International Circuit
* Zhuhai Kinas mest romantiske by[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** VIAF **·** GND **·** LCCN **·** NKC **·** GeoNames **·** MusicBrainz
 |
**Ballymoney** (irsk: *Baile Monaidh*, «bylandet på heien») er en liten by og verdslig sogn i grevskapetAntrim i Nord-Irland. Prestegjeldet Ballymoney ligger i de historiske baroniene Dunluce Upper og Kilconway. Ved folketellingen i 2021 hadde byen en befolkning på 11 048 innbyggere.

Ballymoney ligger på hovedveien mellom Coleraine og Ballymena, og med gode vei- og jernbaneforbindelser til hovedbyene i Nord-Irland, Belfast og Londonderry. På grunn av at boligprisene i Ballymoney som siden slutten av 1900-tallet har vært lavere enn andre steder i området, har byen opplevd stor tilflytting.

Området Ballymoney har den høyeste forventet levealder sammenlignet med noe annet område i Nord-Irland, med gjennomsnittlig levealder for menn ved fødselen på 79,9 år og 83,8 år for kvinner i årene mellom 2010 og 2012. Omvendt ble det avslørt i 2013 at innbyggere i Ballymoney er mer sannsynlig å dø av hjertesykdom enn noe annet sted i Nord-Irland.

Byen er vertskap for Ballymoney Drama Festival, som har blitt arrangert siden 1933 og er den eldste teaterfestivalen i Nord-Irland. Byen arrangerer også Ballymoney Show, som er en av de eldste landbruksforestillingene i Nord-Irland og ble grunnlagt i 1902.

Referanser
----------

1. 1 2  «Settlement 2015», *NISRA*
2. ↑  Baile Monaidh / Ballymoney, *Placenames Database of Ireland*
3. ↑  Place Names NI[*død lenke*]
4. ↑   «Chartered Society of Physiotherapists» (Microsoft Excel spreadsheet file). Arkivert fra originalen den 12. mars 2007
5. ↑  Rainey, Sarah (13. august 2008): «The town with Ireland's top life expectancy», *Belfast Telegraph*
6. ↑   Ballymoney 'worst place in NI' for heart disease, *BBC News* 19. april 2013
7. ↑  Ballymoney Drama Festival
8. ↑  «Ballymoney Show», *Ballymoney Show*

Eksterne lenker
---------------

* Offisielt nettsted Rediger på Wikidata

* (en) Ballymoney – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** VIAF **·** GND **·** LCCN **·** GeoNames **·** BBC Things
 |
**SPARC64/OS** var et 64-biter operativsystem som ble utviklet av HAL Computer Systems, og lansert i oktober 1995 for 64-bit mikroprosessorene SPARC64 og SPARC64 II. Første versjon ble skrevet med kompilatoren SPARCompiler C 2.0.1.

SPARC64/OS var en avart av UNIX SVR4, som var basert på Solaris 2.4. SPARC64/OS var den første 64-bit utvidelsen av Solaris, og det første operativsystemet som ble skapt for mikroprosessorer som var bygd etter versjon 9 av SPARC-spesifikasjonen.

Den 15. juli 1996 ble operativsystemet anerkjent av X/Open, som et system som fullt ut fulgte standarden *XPG4 Base 95 Profile*, som var sammensatt av standardene POSIX-1 (ISO/IEC 9945-1:1990), POSIX-2 (ISO/IEC 9945-2:1993), FIPS 151-2 og FIPS 189.

SPARC64/OS støttet NFS 3.0, *Veritas Volume Manager*, og *Jumpstart*.

Referanser
----------

1. ↑  News: *IBM, Hal, Tandem offer Unix innovations*, InfoWorld, 18. september 1995, side 16
2. ↑  PR Newswire: *HAL Computer Systems awarded The X/Open brand for XPG4 BASE 95*, 30. juli 1996
**Børvasstindan** (pitesamisk: *Burrdogájse*) er navnet på fjellmassivet med tinderekkene Åselitindan og Falkflågtindan sør for Saltstraumen i Bodø kommune.

Blant Børvasstindan er Børtind (1046 moh.) og Per Karlsatind (1036 moh.), som er populære turmål i området.

**Børvasstindan**. Venstre tinderekke er Åselitindan, høyre tinderekke er Falkflågtindan.  
**Åselitindan**  
A. Søndre Åselitind/Djeveltanna\*, 1068 moh.; B. Store Åselitind, 1177 moh.; C. Ryptind/Høyde 1111\*\*, 1111 moh.; D. Børtind, 1046 moh.  
**Falkflågtindan**  
E. Urskartind/Topp 1146\*\*\*, 1146 moh.; F. Spisstind, 1143 moh.; G. Midtitind, 1012 moh.; H. Breitind\*\*\*\*, 1076 moh.; I. Rundtind, 1057 moh.; J. Rundhumpen, 872 moh.; K. Per Karlsatind\*\*\*\*\*, 1036 moh.; L. Legdknubben, 900 moh.; M. Stortind, 707 moh.  
  
\*: Betegnelsen *Søndre Åselitind* forekommer i «Toppturer i Bodø-området», mens *Djeveltanna* oppgis som navn i an.nos «Hva heter Børvasstindene?»  
\*\*: Betegnelsen *Ryptind* brukes i flere turbeskrivelser, blant annet av BOT og på UT.no men høyden er ikke navngitt på offisielle kart.  
\*\*\*: I an.no oppgis både referansen *Topp 1146* og navnet *Urskartinden*. «Toppturer i Bodø-området» oppgir bare *Topp 1146*, mens Bodø og Omegns Turistforening bruker variantene *Urskartinden* og *Ursgardtinden* i sine turbeskrivelser.  
\*\*\*\*: På mange kart er denne høyden benevnt som *Rundtind*. Ifølge «På tur i Bodø» er dette feilaktig.  
\*\*\*\*\*: Navnene *Per Karlsatind* og *Per Kalsatind* brukes om hverandre. NGOs kartverk bruker førstnevnte variant.

Kilder
------

* Kartblad 2029 III Saltstraumen (M711), Norges geografiske oppmåling, 1983
* UT.no, Topptur til Ryptind (1111 moh)
* Bodø og Omegns Turistforening: «På tur i Bodø», s. 106. ISBN 82-990711-5-1
* Midthun, Nicolai: «Toppturer i Bodø-området», s 158-159. I: Til fjells i Nordland. Nordland fylkeskommune, 1993
* Avisa Nordland, an.no: «Hva heter Børvasstindene?», 6. november 2004

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |